Meko și Selim The Kid sunt, cel mai probabil, cel mai cunoscut duo tată-fiu din mediul online, la ora actuală. În timp ce puștiul face sute de mii de vizualizări alături de vloggeri celebri, tatăl său creează zeci de controverse când apare alături de alte femei decât mama acestuia. Deși are o relație oficială cu Irina de aproape două decenii, milionarul recunoaște că nu se poate abține în fața femeilor frumoase! Cum îi explică acest aspect lui Selim, însă?!
Cu peste aproape două milioane de urmăritori pe rețelele de socializare, Meko face ce face și mereu atrage atenția. Ba cu provocări în galele de MMA, ba cu ipostaze-n care apare cu domnișoare care de care mai sexy! N-ar fi nimic de rău că milionarului îi plac femeile. Până la urmă, ce-i frumos și lui Dumnezeu îi place, corect? Problema este că Meko este într-o relație oficială de aproape 20 de ani cu Irina, mama fiului său, faimosul Selim The Kid! Deși Irina este tânără, extrem de frumoasă și o mamă dedicată pentru fiul lor, așa cum chiar Meko recunoaște, luptătorul își asumă faptul că nu poate spune ”pas” femeilor frumoase! Ba mai mult, cu unele dintre ele se și afișează-n mediul online, fără rețineri!
Într-un interviu CanCan Exclusiv, care va apărea luni, 27 mai, Meko ne dezvăluie cum stau, de fapt, lucrurile cu ”mama la copii” și ”pofta inimii”! Hai să auzim o scurtă parte din declarațiile acestuia!
”Nu sunt perfect! Îmi plac femeile frumoase! Recunosc că-mi plac femeile frumoase! Probabil sunt unul dintre puținii care recunosc!”, spune Meko, în exclusivitate pentru CANCAN.RO.
Bine, bine, e de apreciat că recunoaște pasiunea pe care le-o poartă domnișoarelor frumoase, dar ce zice Irina după atâția ani de relație? Mai ales că unele dintre aceste domnișoare băgăcioase nu se sfiesc deloc să se și afișeze cu el în mediul online, de parcă milionarul ar fi un bărbat singur! Deși pare frapant, Meko spune că știe cum s-o împace pe mama fiului său când în online mai ”scapă” câte un video cu altă femeie.
”Cum să gestionez situația acasă? Irina știe, se mai supără, îi trece! Nu poate să fie totul doar roz, uneori mai e și rose, dar niciodată nu e mai rău de rose! Îi mai scrie lumea, mă mai văd X, Y… Când ajung acasă, o pup și râd și mai vorbește 3-5 minute, apoi «ce vrei să mânânci?» … Sunt norocos, da! Sunt norocos, pentru că așa am crescut-o eu! Ea a înțeles că sunt cel mai bun tată pentru copilul ei!”, mărturisește luptătorul, semn că partenera sa este destul de înțelegătoare în ceea ce privește escapedele sale romantice.
Oricât de înțelegătoare ar fi Irina însă, Meko recunoaște că uneori trebuie să mai scoată și artileria grea și s-o împace pe mama copilului său, atunci când supărarea este peste limită!
”I-am dus flori, i-am dus 1000 de trandafiri, i-am luat mașină! De toate! Am încercat să schimb ceva, nu te gândi c-am rămas la fel! S-a mai schimbat 0,1%, 1%, 2% în bine!” , adaugă acesta.
Deși este cu Irina de când ea avea 13 ani, iar el 15, Meko nu i-a pus încă inelul pe deget brunetei. Motivul?
”Nu ne-am căsătorit până acum, pentru că am avut eu niște probleme cu legea. Nu a fost momentul!” , admite luptătorul, însă restul poveștii îl puteți asculta luni, 27 mai.
Dacă Irina înțelege și acceptă într-o oarecare măsură aventurile lui, am fost curioși să aflăm ce spune Selim despre ipostazele în care apare tatăl său! Pentru că Selim este celebru în mediul online și petrece mult timp pe rețelele de socializare, a fost inevitabil ca puștiul de 9 ani să nu vadă postările cu tatăl său și alte femei! Chiar și așa, Meko nu se ferește nici măcar de băiețelul său! Deși este la o vârstă foarte fragedă, milionarul discută cu Selim totul pe față! Transparență totală-n familie, așadar!
”Selim vede cum apar în online. Îi explic, îl pun la masă, băiatul meu înțelege foarte bine. Îi explic că și el cand va fi mare are două variante: ori să se dedice unei singure femei, orice ceea ce îl sfătuiesc eu: să aibă gagici! Să aibă gagici multe, dar frumoase! De ce? Pentru că el oferă multe! El deja oferă multe și are sute de mesaje de la fetițe, deja este dorit! Și ce-i spun eu?! Alege-ți una de baza, iar dacă nu, gagici cât mai multe! Dacă nu i-aș fi explicat (de gagicile mele), ar fi spus că este ceva de care mă feresc eu, tatăl lui! Eu sunt prietenul lui cel mai bun! Oricum știe din alte părți! Dacă nu i-aș explica, ar crede că este ceva foarte rău! Selim nu pune întrebări! Este foarte matur!” , încheie Meko.
Cum a reușit să se ridice după ce a pierdut toți banii la bursă și a fost nevoit să se mute într-o garsonieră, dar și ce spune despre adversarul său din gala RXF, George Pian, aflați la Can Can Exclusiv, luni, 27 mai.
Cine deţine informaţii despre acest subiect este rugat să ne scrie la [email protected], să ne sune la 0741 CANCAN (226.226) sau să ne scrie direct pe WhatsApp.